ᱱᱩᱨᱩᱞ ᱦᱩᱫᱟ ᱥᱟᱦ

ᱱᱩᱨᱩᱞ ᱦᱩᱫᱟ ᱥᱟᱦ (᱒᱒ ᱡᱩᱞᱟᱭ ᱑᱙᱕᱑ ᱥᱟᱞᱮᱨᱮ ᱦᱟᱭᱫᱨᱟᱵᱟᱫᱽ, ᱥᱤᱱᱫᱷ ᱨᱮ ᱡᱟᱱᱟᱢ ᱟᱠᱟᱱᱟ) ᱢᱤᱫ ᱯᱟᱠᱤᱥᱛᱟᱱᱤ ᱰᱨᱟᱢᱟ ᱚᱞᱤᱡ, ᱠᱟᱹᱴᱤᱡ ᱠᱟᱹᱦᱱᱤ ᱚᱞᱤᱡ, ᱚᱱᱚᱲᱦᱮᱸ ᱚᱞᱤᱡ ᱟᱨ ᱠᱳᱞᱚᱢ ᱚᱞᱤᱡ ᱠᱟᱱᱟᱭ᱾ ᱩᱱᱤ ᱫᱚ ᱥᱤᱱᱫᱷ ᱨᱮ ᱠᱮᱭᱟᱨᱴᱮᱠᱟᱨ ᱥᱚᱨᱠᱟᱨ ᱚᱠᱛᱚ ᱨᱮ ᱤᱱᱯᱷᱚᱨᱢᱮᱥᱚᱱ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ᱾ 

ᱥᱟᱦ ᱫᱚ ᱥᱤᱱᱫᱷᱤ ᱟᱨ ᱩᱨᱫᱩ ᱵᱟᱱᱟᱨ ᱛᱮ ᱚᱞᱮᱫᱟ᱾ ᱩᱱᱤ ᱫᱚ ᱡᱟᱹᱥᱛᱤ ᱠᱟᱛᱮ ᱯᱚᱯᱩᱞᱟᱨ ᱴᱤᱵᱷᱤ ᱥᱤᱨᱤᱭᱚᱞ ᱡᱮᱞᱮᱠᱟ ᱡᱟᱝᱜᱟᱞ, ᱢᱟᱨᱵᱤ, ᱯᱷᱟᱥᱞᱟᱭ ᱟᱨ ᱛᱟᱯᱤᱥ ᱮ ᱚᱞ ᱞᱟᱹᱜᱤᱫ ᱮ ᱵᱟᱰᱟᱭᱚᱜ ᱠᱟᱱᱟ᱾

ᱠᱟᱹᱢᱤ ᱡᱤᱭᱚᱱ
ᱱᱩᱨᱩᱞ ᱦᱩᱫᱟ ᱫᱚ ᱥᱤᱱᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱡᱟᱜ ᱥᱮᱪᱮᱫ ᱮ ᱯᱩᱨᱟᱹᱣ ᱠᱮᱫᱟ ᱟᱨ ᱚᱱᱟ ᱛᱟᱭᱚᱢ ᱯᱟᱠᱤᱥᱛᱟᱱ ᱴᱮᱞᱤᱵᱤᱡᱚᱱ ᱠᱚᱨᱯᱚᱨᱮᱥᱚᱱ (ᱯᱤᱴᱤᱵᱷᱤ) ᱨᱮ ᱠᱟᱹᱢᱤ ᱡᱤᱭᱚᱱ ᱮ ᱮᱛᱚᱦᱚᱵ ᱠᱮᱫᱟ᱾ ᱟᱡᱟᱜ ᱯᱩᱭᱞᱩ ᱯᱞᱮ ᱡᱟᱝᱜᱟᱞ ᱫᱚ ᱑᱙᱘᱓ ᱥᱟᱞᱮᱨᱮ ᱴᱮᱞᱤᱵᱤᱡᱚᱱ ᱨᱮ ᱩᱪᱷᱟᱹᱱ ᱞᱮᱱᱟ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱡᱤᱭᱳ ᱨᱮ ᱥᱳᱯ ᱯᱨᱳᱰᱭᱩᱥᱚᱨ ᱞᱮᱠᱟᱛᱮ ᱥᱮᱞᱮᱫ ᱮᱱᱟ ᱟᱨ ᱚᱱᱟ ᱛᱟᱭᱚᱢ ᱦᱟᱢ ᱴᱤᱵᱷᱤ ᱞᱟᱹᱜᱤᱫ ᱥᱠᱨᱤᱯᱴ ᱚᱞᱤᱡ ᱮ ᱵᱮᱱᱟᱣ ᱮᱱᱟ᱾ ᱩᱱᱤ ᱫᱚ ᱮᱼᱯᱞᱟᱥ ᱴᱮᱞᱤᱵᱤᱡᱚᱱ ᱨᱤᱱᱤᱡ ᱥᱤᱤᱳ ᱞᱮᱠᱟᱛᱮ ᱠᱚ ᱵᱟᱦᱟᱞ ᱠᱮᱫᱮᱭᱟ᱾ ᱱᱚᱣᱟ ᱛᱟᱭᱚᱢ ᱩᱱᱤ ᱫᱚ ᱦᱟᱢ ᱥᱤᱛᱟᱨᱮ ᱞᱟᱹᱜᱤᱫ ᱠᱟᱹᱢᱤ ᱮ ᱮᱛᱚᱦᱚᱵ ᱠᱮᱫᱟ᱾ ᱒᱐᱑᱗ ᱥᱟᱞᱮᱨᱮ ᱩᱱᱤ ᱫᱚ ᱵᱳᱞ ᱱᱮᱴᱣᱚᱨᱠ ᱨᱮ ᱥᱮᱞᱮᱫ ᱮᱱᱟ᱾ ᱥᱟᱦ ᱫᱚ ᱟᱭᱢᱟ ᱠᱟᱹᱴᱤᱡ ᱠᱟᱹᱦᱱᱤ ᱮ ᱚᱞ ᱟᱠᱟᱫᱟ, ᱡᱟᱦᱟᱸ ᱠᱷᱚᱱ ᱠᱤᱪᱷᱩ ᱫᱚ ᱡᱟᱞᱟ ᱣᱟᱛᱟᱱ (ᱥᱟᱹᱦᱤᱛ "ᱵᱚᱦᱤᱥᱠᱟᱨ") ᱧᱩᱛᱩᱢ ᱛᱮ ᱢᱤᱫ ᱥᱟᱸᱜᱽᱨᱚᱦ ᱨᱮ ᱥᱟᱯᱲᱟᱣ ᱟᱠᱟᱱᱟ᱾ ᱱᱮᱛᱟᱨ ᱥᱟᱦ ᱫᱚ ᱦᱚᱢᱥᱟᱵ ᱧᱩᱛᱩᱢ ᱛᱮ ᱢᱤᱫ ᱚᱱᱞᱟᱭᱤᱱ ᱠᱷᱚᱵᱚᱨ ᱯᱷᱳᱨᱟᱢ ᱞᱟᱹᱜᱤᱫ ᱢᱤᱫ ᱠᱳᱞᱚᱢ ᱮ ᱚᱞᱮᱫᱟ᱾

ᱥᱟᱦ ᱫᱚ ᱒᱐᱑᱓ ᱥᱟᱞᱮᱨᱮ ᱥᱤᱱᱫᱷ ᱨᱮ ᱠᱮᱭᱟᱨᱴᱮᱠᱟᱨ ᱥᱚᱨᱠᱟᱨ ᱚᱠᱛᱚ ᱨᱮ ᱯᱨᱚᱵᱷᱤᱱᱥᱤᱭᱟᱞ ᱤᱱᱯᱷᱚᱨᱢᱮᱥᱚᱱ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ᱾ ᱩᱱᱤ ᱫᱚ ᱯᱟᱠᱤᱥᱛᱟᱱ ᱨᱮ ᱛᱤᱨᱞᱟᱹ ᱠᱚᱣᱟᱜ ᱥᱚᱠᱛᱤ ᱟᱨ ᱟᱢᱮᱨᱤᱠᱟ ᱨᱮᱱᱟᱜ ᱡᱚᱱᱥ ᱦᱳᱯᱠᱤᱱᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱟᱡᱟᱜ ᱯᱷᱚᱱᱰᱤᱝ ᱟᱨ ᱜᱚᱲᱚ ᱥᱚᱦᱚᱫ ᱛᱟᱞᱟᱛᱮ ᱯᱷᱮᱢᱤᱱᱤᱡᱚᱢ ᱯᱨᱚᱢᱳᱴ ᱞᱟᱹᱜᱤᱫ ᱮ ᱵᱟᱰᱟᱭᱚᱜ ᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ